《吊宇文道可》
宋代·郭印

居闲共喜迹相亲，桑户谁知遽反真。三纪周旋浑作梦，一樽离别倍伤神。

旧邦犹忆江山主，新圃俄摧草木春。阴德降祥天报定，高车驷马岂无人。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。